Държавен вестник, бр. 94, 2009 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  94
сектор и утвърдената от министъра на финансите 
методология на всички документи, свързани с 
дейността на министерството. 
(2) Финансовият контрольор извършва про­
верки на всички документи и приложенията 
към тях преди вземане на решение, свързано с 
дейността на министерството, и изразява мнение 
за съответствие с приложимото законодателство. 
(3) Финансовият контрольор осъществя­
ва предварителен контрол на дейностите по 
усвояване на средствата по Програма ФАР, 
Структурните фондове и Кохезионния фонд на 
Европейския съюз в частта на съфинансирането 
от държавния бюджет.
(4) Финансовият контрольор е пряко под­
чинен на министъра.
Раздел VI
Дирекция „Вътрешен одит“
Чл. 26. (1) Дирекция „Вътрешен одит“ е на 
пряко подчинение на министъра, докладва ди­
ректно на него и осъществява вътрешен одит по 
Закона за вътрешния одит в публичния сектор. 
(2) Дирекцията по ал. 1 осъществява дей­
ността по вътрешен одит на всички структури, 
програми, дейности и процеси в министерството, 
включително на разпоредителите със средства 
на ЕС и на разпоредителите с бюджетни кре­
дити от по-ниска степен към министъра, с 
изключение на второстепенните разпоредите­
ли с бюджетни кредити, в които е изградено 
самостоятелно звено за вътрешен одит, както 
и техните разпоредители с бюджетни кредити 
от по-ниска степен.
(3) Дирекцията по ал. 1:
1. планира, извършва и докладва дейността 
по вътрешен одит в съответствие с изисквани­
ята на Закона за вътрешния одит в публичния 
сектор, Стандартите за вътрешен одит в пуб­
личния сектор, Етичния кодекс на вътрешните 
одитори, Статута на дирекция „Вътрешен одит“ 
и утвърдената от министъра на финансите мето­
дология за вътрешен одит в публичния сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават 
от министъра;
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход и 
техники, вида и обема на проверките;
4. дава на министъра независима и обективна 
оценка за състоянието на одитираните системи 
за финансово управление и контрол;
5. оценява процесите за идентифициране, 
оценяване и управление на риска, въведени 
от министъра;
6. проверява и оценява съответствието на 
дейностите със законодателството, вътрешните 
актове и договори; надеждността и всеобхват­
ността на финансовата и оперативната инфор­
мация; създадената организация по опазване 
на активите и информацията; ефективността, 
ефикасността и икономичността на дейностите; 
изпълнението на задачите, договорите, поетите 
ангажименти и постигането на целите;
7. консултира министъра по негово искане, 
като дава съвети, мнение, обучение и др. с цел 
да се подобрят процесите на управление на 
риска и контролът, без да поема управленска 
отговорност за това;
8. докладва и обсъжда с министъра и с 
ръководителите на структурите, чиято дейност 
е одитирана, резултатите от всеки извършен 
одитен ангажимент и представя одитен доклад;
9. дава препоръки в одитните доклади за 
подобряване на адекватността и ефективността 
на системите за финансово управление и кон­
трол, подпомага министъра при изготвянето 
на план за действие и извършва проверки за 
проследяване изпълнението на препоръките;
10. изготвя и представя на министъра годи­
шен доклад за дейността по вътрешен одит в 
съответствие с чл. 40 от Закона за вътрешния 
одит в публичния сектор, който се изпраща на 
дирекция „Вътрешен контрол“ на Министер­
ството на финансите до 28 февруари следващата 
година;
11. предлага на министъра план за повиша­
ване квалификацията на вътрешните одитори 
и осъществява контакти с другите звена за 
вътрешен одит от организациите от публичния 
сектор с цел обмяна на добри практики.
Раздел VІI
Обща администрация
Чл. 27. (1) Общата администрация осигурява 
технически дейността на министъра, дейността 
на специализираната администрация и дей­
ностите по административното обслужване на 
гражданите и юридическите лица. 
(2) Общата администрация е структурирана 
във:
1. дирекция „Правно-нормативно обслужване 
и обществени поръчки“;
2. дирекция „Бюджет, финанси и счетовод­
ство“;
3. дирекция „Стопанска дейност, човешки 
ресурси, канцелария и информационно об­
служване“.
Чл. 28. Дирекция „Правно-нормативно об­
служване и обществени поръчки“: 
1. участва със свои представители в ра­
ботни групи за разработването на проекти на 
нормативни актове, свързани с дейността на 
министерството;
2. съгласува или дава становища по зако­
носъобразност на проекти на нормативни или 
административни актове и наказателни поста­
новления, издавани от министъра;
3. изготвя, а в определени случаи съвместно 
с другите дирекции съгласувателни становища 
по проекти на актове на Министерския съвет;